ບັນຫາຂັດແຍ້ງ ລະຫວ່າງ ສຫລ ແລະ ຈີນ ອາດນຳ​ໄປ​ສູ່ ​ຄວາມ​ເສຍ​ຫາຍ​ໃຫຍ່​ຫລວງ​
ຄຳ​ເຫັນ​ດັ່ງກ່າວ​ ຂອງທ່ານ ສີ ມີ​ຂຶ້ນ ໃນ​ລະຫວ່າງການ​ກ່າວ​ຄຳ​ປາ​ໄສ ທີ່​ລໍ​ຄອຍ​ກັນ​ມານັ້ນ ກ່ຽວ​ກັບ​ນະ​ໂຍບາຍ ​ຕໍ່​ບັນດາ​ຜູ້ນຳ​ດ້ານ​ທຸລະ​ກິດ ຢູ່​​ໃນ​ນະຄອນ Seattle.
ປະທານປະເທດ ຈີນ ທ່ານ Xi Jinping ຮຽກຮ້ອງໃຫ້ມີຄວາມ ສຳພັນທີ່ດີຂຶ້ນອີກກັບວໍຊິງຕັນເພື່ອຊ່ວຍປ້ອງກັນຕໍ່ອັນທີ່ທ່ານ ກ່າວວ່າ ຈະເປັນບັນຫາຂັດແຍ້ງຮ້າຍແຮງ ລະຫວ່າງ ສອງປະ ເທດໃນຂະນະທີ່ທ່ານເລີ້ມການຢ້ຽມຢາມສະຫະລັດເປັນເວລາ ອາທິດນຶ່ງ ຄຳເຫັນດັ່ງກ່າວມີຂຶ້ນໃນວັນອັງຄານວານນີ້ ໃນລະຫວ່າງການ ກ່າວຄຳປາໄສ ທີ່ລໍຄອຍກັນມານັ້ນ ກ່ຽວກັບນະໂຍບາຍ ຕໍ່ບັນ ດາ ຜູ້ນຳດ້ານທຸລະກິດ ຢູ່ໃນນະຄອນ Seattle ຊຶ່ງເປັນບ່ອນ ຢຸດແວ່ແຫ່ງທຳອິດ ໃນການເດີນທາງ ທີ່ຈະບັນລຸຂັ້ນສູງສຸດ ໃນອາທິດໜ້ານີ້ ດ້ວຍການຢ້ຽມຢາມທຳນຽບຂາວ ຢ່າງເປັນ ທາງການຂອງຜູ້ນຳຈີນ ເປັນເທື່ອທຳອິດ ທ່ານ Xi ເວົ້າວ່າ ຜູ້ນຳຈີນ ຍັງໄດ້ກ່າວເຖິງບັນຫາອື່ນໆຫຼາຍຢ່າງ ໃນຂອບເຂດ ທີ່ກວ້າງຂວາງ ທີ່ໄດ້ເຮັດໃຫ້ສະຫະລັດ ແລະຈີນ ບໍ່ພໍອົກພໍໃຈ ລວມທັງ ການລັກລອບເຈາະຂໍ້ມູນທາງອິນເຕີເນັດ ຊຶ່ງປະທານາ ທິບໍດີ ບາຣັກ ໂອບາມາ ໄດ້ກ່າວວ່າ ຈະເປັນຫົວຂໍ້ເດັ່ນ ໃນການ ເຈລະຈາກັນນຶ່ງຕໍ່ນຶ່ງ ທ່ານ Xi ເວົ້າອີກວ່າ  ຊຶ່ງເປັນການກ່າວຢ້ຳຂອງປັກກິ່ງ ທີ່ວ່າ ຕົນເປັນຜູ້ເຄາະຮ້າຍ ບໍ່ແມ່ນເປັນຜູ້ທຳຜິດ ກ່ຽວກັບການໂຈມຕີຕ່າງໆ ທ່ານ Xi ກ່າວຕໍ່ໄປວ່າ ຈີນ ເຕັມໃຈທີ່ຈະຈັດຕັ້ງ  ຊຶ່ງ ເປັນຄວາມພະຍາຍາມເພື່ອເຮັດໃຫ້ບັນດາຜູ້ ນຳທຸລະກິດ ທີ່ຕື່ນຕົກໃຈກ່ຽວກັບການໂຈມຕີ ທາງອິນເຕີເນັດທີ່ເພີ້ມຂຶ້ນ ນັ້ນ ໃຫ້ມີຄວາມໝັ້ນໃຈ ທ່ານຍັງໄດ້ກ່າວວ່າ ຈີນຈະບໍ່ລຸດລາຄາເງິນຕາຂອງຕົນ ເພື່ອສົ່ງເສີມການສົ່ງອອກສິນຄ້າ ອັນນັ້ນ ແມ່ນເປັນຄວາມກັງວົນ ທີ່ມີມາເປັນເວລາ ດົນນານແລ້ວ ໃນບັນດາເຈົ້າໜ້າທີ່ ສະຫະລັດ ຫຼາຍທ່ານ ທີ່ໄດ້ເຮັດໃຫ້ ສະພາບການຮ້າຍແຮງຂຶ້ນ ດ້ວຍການລຸດລາຄາຂອງ ເງິນຢວນລົງເມື່ອບໍ່ດົນມານີ້